  Виталий Пронин «Росатом» огазеяськонлэн пусэз.Дуннеын  Сюрес пытсамын Кунысьтымы «Росатом» огазеяськон но Америкаысь энергетикая министерство уранэн герӟаськем огкылэз быдэсъямысь дугдӥзы. Огкылэз гожтӥзы вал 2013-тӥ арын. Соя Россия но Америка атом энергиез мукет ӧре выжтон бордын валче ужаны кулэ вал. Кылсярысь, кышкыт луисьтэм уранэз кутыны тазалыкез эскеронъя технологиосын, электростанциосты ужатонын но мукет.Президент В. Путин валэктӥз: Россия огкылъя куронъёсты быдэстӥз - уранэз быдтон бордын ужаз, США - ӧз. Соин ик атом энергетикая куд-ог бадӟым проектъёс туннэ дугдытэмын.Со вакытэ ик Америкалэн президентэз Б. Обама кунмылы пумит эшшо тросгес санкциос кутӥз. Документын шуэмын: Россиысь бадӟым кивалтӥсьёслы США-е сюрес пытсамын. Отысь банкъёс Россиысь вуэм счётъёсты ворсазы. Россиын  Пуконъёс люкылэмын Сизьыметӥ быръем Кун Дума ужаны кутскиз.Депутатъёслэн нырысетӥ кенешазы Сергей Нарышкин интые выль спикер быръемын. Кун Думалэн Тӧроез луиз Россилэн Президентэзлэн администрациезлэн кивалтӥсезлэн воштӥсез Вячеслав Володин. Нош солэн интыяз пуксиз «Росатомлэн» валтӥсь директорез Сергей Кириенко. Озьы ик тодмо ни, кыӵе партиос кыӵе комитетъёсын кивалтозы. Таяз созывын 26 комитет ужалоз (та дырозь 30 вал),  со пӧлысь 13-еныз кивалтоз «Огъя Россия», быдэн 5-еныз - КПРФ но ЛДПР, 3-еныз - «Справедливая Россия». Туспуктӥз А. Горбунов.Удмуртиын  Таза пиос ичиёмо Кутскиз сӥзьыл призыв. Армие кошкыны дасясько элькунысьтымы 1 сюрс 500 пиос. Тросэз службазэс нуозы Шор военной округын. Али призывникъёс комиссия пыр пото. Эмъясьёслэн куронъёссы туэ эшшо но чурытэсь луизы. Пиослэсь мугорзэс сяна, эскеро лулсэрзэс. Угось шаерамы лулсэр висёнъёс ӵем пумиськылыны ӧдъязы. Егитъёс 200 юанлы валэктон сёто. Озьы эмъясьёслы валамон луэ, призывник выль интылы, адямиослы капчиен-а дыше, шуг-секытъёсты вормыны быгатэ-а. Арысь аре таза пиослэн лыдзы усе.УД   